**Polgármesteri Hivatal**

**Jászkarajenő**

Jászkarajenő Község Önkormányzata Képviselő-testületének

8/2022. (VIII. 24.) önkormányzati rendelete

a szociális tűzifa támogatás helyi szabályairól

**Jászkarajenő Község Önkormányzata Képviselő-testületének**

**8/2022. (VIII. 24.) önkormányzati rendelete**

**a** **szociális tűzifa támogatás helyi szabályairól**

Jászkarajenő Község Önkormányzatának Képviselő-testülete Magyarország Alaptörvényének a helyi önkormányzatokról szóló 32. cikk (1) bekezdés a) pontja, Magyarország helyi önkormányzatairól szóló 2011. évi CLXXXIX. törvény 11. § 8a. pontjában meghatározott feladatkörében eljárva a következőket rendeli el:

1. **A rendelet célja, hatálya**

**1.§**

(1) E rendelet célja, hogy megállapítsa a szociális célú tűzifa támogatásra jogosultság feltételeit, mértékét, az eljárás szabályait, rendjét.

 (2) A rendelet hatálya kiterjed Jászkarajenő község közigazgatási területén lakó, az Sztv.

 3. § (1) – (3) bekezdésében meghatározott személyekre.

1. **Az igénylés feltételei, eljárási rendelkezések**

**2.§**

A polgármester által – a képviselő-testülettől átruházott hatáskörben – egyedi határozattal megállapítandó szociális célú tűzifa támogatásra való jogosultság megállapítása iránti kérelmet az 1. melléklet szerinti formanyomtatványon a Jászkarajenői Polgármesteri Hivatalhoz (a továbbiakban: Hivatal) kell benyújtani 2022. november 22. napjáig.

**3. §**

(1) A támogatásból megvásárolt tűzifa jogosultak részére történő térítésmentes átadásáról Jászkarajenő Község Önkormányzata igazolható módon gondoskodik 2023. február 15. napjáig.

(2) A tűzifa átadásáról és átvételéről a 2. melléklet szerinti átadás-átvételi elismervényt kell kitölteni.

(3) Az átvételi elismervényt két példányban kell kiállítani, melyből egy példány a támogatásban részesültet illeti meg.

1. **A szociális rászorultság szabályai**

**4.§**

(1) A szociális célú tűzifa támogatás természetbeni ellátásként adható annak a személynek vagy családnak, aki létfenntartást veszélyeztető rendkívüli élethelyzetbe került, időszakosan bekövetkezett vagy tartósan fennálló létfenntartási problémákkal küzd, feltéve, ha a kérelmező

1. a szociális célú tűzifa igénylésére vonatkozó kérelmét az e rendeletben meghatározottak szerint a Hivatalban benyújtotta,
2. a háztartásában együtt élő személyek egy főre jutó jövedelme nem haladja meg az öregségi nyugdíj mindenkori legkisebb összegének 250 %-át, egyedül élő esetén 300 %-át.
3. lakását fával fűti,
4. a földgázszolgáltatóval nem áll szerződéses viszonyban,
5. földgázbekötéssel lakása nem rendelkezik.

(2) Az elbírálásánál – a jogosultsági feltételek megléte esetén – előnyt élvez, aki a szociális igazgatásról és szociális ellátásokról szóló törvény szerinti:

a) aktívkorúak ellátására,

b) időskorúak járadékára

c) települési támogatásra jogosult (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők), valamint

d) a gyermekek védelméről és gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család.

(3) Szociális tűzifa támogatásban a fatüzelésre alkalmas fűtési lehetőséggel rendelkező kérelmező évente egy alkalommal részesülhet.

**5.§**

(1) Az önkormányzat a rendelkezésre álló keret mértékéig a rászoruló személyeket, vissza nem térítendő támogatásként **háztartásonként legfeljebb 5 m3** szociális tűzifa segélyben részesítheti.

(2) A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és háztartások számától. Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.

(3) A támogatásban részesülőktől ellenszolgáltatást nem kér az Önkormányzat.

**6.§**

(1) Nem jogosult szociális célú tűzifa támogatására az a személy, aki tűzifával egyáltalán nem fűthető ingatlanban lakik életvitelszerűen.

(2) Az üresen álló, nem lakott ingatlanra, amelyben életvitelszerűen senki sem él, a támogatás nem kérhető.

1. **Záró rendelkezések**

**7.§**

Ez a rendelet a kihirdetését követő napon lép hatályba.

**8. §**

E rendeletben nem szabályozott kérdésekben a szociális igazgatásról és szociális ellátásokról szóló 1993. évi III. törvény, valamint a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló  63/2006. (III.27.) Korm. rendelet rendelkezései az irányadók.

Kelt: Jászkarajenő Önkormányzati Képviselő-testület 2022. augusztus 23-i ülésén.

**Palya István Kálmán Dr. Svircevic Nikola**

 **polgármester jegyző**

Záradék

A rendelet kihirdetésének napja: 2022. augusztus 24.

 Dr. Svircevic Nikola

 jegyző

*1. melléklet a 8/2022. (VIII. 24.) önkormányzati rendelethez*

***KÉRELEM***

***SZOCIÁLIS CÉLÚ TÜZIFA IGÉNYLÉSÉHEZ***

Személyi adatok

1. Név: …………………………………………………………….…………………………………

2. Születési név: ………………………………………………………………………………………

3. Születési hely és idő:…………………………………………………TAJ szám:.............................

4. Anyja neve: ………………………………………………………………………………………

5. Az igénylő bejelentett állandó lakóhelyének címe: …………………………………...……………………………………………………………….……

7. Az igénylővel egy lakóingatlanban élők száma: ...................................... fő.

8. A 7. pontban szereplő személyek adatai (kérelmező adatait itt nem kell feltüntetni):

|  |  |  |  |  |  |  |
| --- | --- | --- | --- | --- | --- | --- |
|  | **Név** /lánykori név is/ | **Családi állapot** | **Kérelmezőhöz fűződő kapcsolat** /pl. házastárs, élettárs, gyermek stb./ | **Születési idő** /év, hó, nap/ | **Anyja neve** | **Foglalkozása** |
| a) |  |  |  |  |  |  |
| b) |  |  |  |  |  |  |
| c) |  |  |  |  |  |  |
| d) |  |  |  |  |  |  |
| e) |  |  |  |  |  |  |
| f) |  |  |  |  |  |  |
| g) |  |  |  |  |  |  |
| h) |  |  |  |  |  |  |

*B) Jövedelmi adatok /forintban*

|  |  |  |
| --- | --- | --- |
| **A jövedelmek típusai** | **Kérelmező jövedelme** | **A lakóingatlanban élők jövedelme** |
|  |  |  ***a)*** |  ***b)*** |  ***c)*** |  ***d)*** |  ***e)*** |  ***f)*** |  ***g)*** |
|  1. | Munkaviszonyból, munkavégzésre irányuló egyéb jogviszonyból származó jövedelem és táppénz |   |   |   |   |   |   |   |   |
|  2. | Társas és egyéni vállalkozásból származó jövedelem |   |   |   |   |   |   |   |   |
|  3. | Ingatlan, ingó vagyontárgyak értékesítéséből, vagyoni értékű jog átruházásából származó jövedelem |   |   |   |   |   |   |   |   |
|  4. | Nyugellátás, baleseti nyugellátás, egyéb nyugdíjszerű ellátások |   |   |   |   |   |   |   |   |
|  5. | A gyermek ellátásához és gondozásához kapcsolódó támogatások (GYED, GYES, GYET, családi pótlék, gyermektartásdíj stb.) |   |   |   |   |   |   |   |   |
|  6. | Önkormányzat és munkaügyi szervek által folyósított rendszeres pénzbeli ellátás (munkanélküli járadék, képzési támogatás, rendszeres szociális segély, ápolási díj, rendszeres gyermekvédelmi támogatás stb.) |   |   |   |   |   |   |   |   |
|  7. | Föld bérbeadásából származó jövedelem |   |   |   |   |   |   |   |   |
|  8. | Egyéb (pl. ösztöndíj, őstermelésből, értékpapírból származó jövedelem, kis összegű kifizetések stb.) |   |   |   |   |   |   |   |   |
|  9. | **A lakóingatlanban élők havi nettó jövedelme összesen**  |   |   |   |   |   |   |   |   |

**Egy főre jutó havi nettó jövedelem: ..................................... Ft/hó.**

**Fatüzelésre alkalmas fűtőberendezéssel: rendelkezem nem rendelkezem**

Büntetőjogi felelősségem tudatában kijelentem, hogy a kérelemben közölt adatok a valóságnak megfelelnek.

Hozzájárulok, hogy a kérelemben közölt jövedelmi adatok valódiságát a kérelem elbírálására jogosult szerv - az állami adóhatóság illetékes igazgatósága útján - ellenőrizheti.

Hozzájárulok a kérelemben szereplő adatok szociális igazgatási eljárás során történő felhasználásához.

Jászkarajenő, 2022. év …………… hó …. nap

...........................................................

az ellátást igénylő,

vagy törvényes képviselőjének aláírása

*KITÖLTÉSI UTMUTATÓ:*

1. Bejelentett lakóhely címeként a személyi igazolványban szereplő lakóhely, illetve több lakóhely esetén az állandó lakóhely címét kell feltüntetni.
2. A kérelmező és a vele azonos lakóingatlanban élők jövedelmét személyenként kell feltüntetni.
3. A *havi jövedelem* kiszámításakor a rendszeres jövedelem esetén a kérelem benyújtását megelőző hónap, a nem rendszeres jövedelem, illetve vállalkozásból, őstermelésből származó jövedelem esetén a kérelem benyújtását megelőző tizenkét hónap alatt kapott összeg egyhavi átlagát kell együttesen figyelembe venni.

4. A jövedelemnyilatkozatban feltüntetett jövedelmekről a típusának megfelelő igazolást vagy annak fénymásolatát (nyugdíjszelvény, munkáltatói igazolás, szerződés stb.) a jövedelemnyilatkozathoz csatolni kell.

5. Az egy főre jutó havi nettó jövedelem a lakóingatlanban élők összjövedelme osztva az ott élő személyek számával.

6. A jövedelemnyilatkozatot a kérelmező mellett a lakóingatlanban élő nagykorú személyeknek is alá kell írniuk. Ha az ellátást igénylő vagy a vele azonos lakóingatlanban élő személy nem cselekvőképes, helyette a törvényes képviselője jogosult az aláírásra.

7. **A kérelem leadásakor kérjük, szíveskedjenek magukkal hozni a saját és a fenti ingatlanban együtt élő személyek lakcímigazolványát.**

*2. melléklet a 8/2022. (VIII. 24.) önkormányzati rendelethez*

**ÁTVÉTELI ELISMERVÉNY**

……………………………………………………………………… ………(név)

2746 Jászkarajenő, ………………………………………………. utca ………….

szám alatti lakos aláírásommal elismerem, hogy a mai napon Jászkarajenő Község

Önkormányzat Képviselő-testületének a szociális célú tűzifa támogatás

igénylésének szabályairól szóló 6/2021. (VIII. 31.) önkormányzati rendelete alapján

megállapított természetbeni juttatásként ……………… m3 mennyiségű tűzifát

átvettem.

Jászkarajenő, 20……. ………… ….

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Átadó Átvevő